| Medaljeoversikt |
| --- |
| Bryting Bryting |
| Konkurrerte for Norges flagg Norge |
| Bryting
 Verdensmesterskap |
| Gull |  Beograd |  59 kg  |
| Bronse |  Beograd |  62 kg  |
| Europamesterskap |
| Gull | Roma 2020 |  57 kg  |
| Gull | Novi Sad 2017 |  58 kg  |
| Sølv | Zagreb 2023 |  62 kg  |
| Sølv | Riga 2016 |  58 kg  |
| De olympiske ringer Europalekene |
| Bronse | Baku 2015 | 58 kg |
| Bryting U23-VM |
| Gull | Bukuresti 2018 |  59 kg  |
| Bryting Junior-VM |
| Bronse | Tammerfors 2017 |  59 kg  |
| Bryting Junior-EM |
| Gull | Dortmund 2017 |  59 kg  |
| Gull | Bukuresti 2016 |  59 kg  |
| Gull | Istanbul 2015 |  59 kg  |
| Bryting Ungdoms-VM |
| Gull | Snina 2014 |  60 kg  |
| Bryting Ungdoms-EM |
| Gull | Samokov 2014 |  60 kg  |
| Gull | Bar 2013 |  56 kg  |
| Bronse | Katowice 2012 |  56 kg  |
| Bryting Nordisk mesterskap |
| Gull | Kristiansund 2019 |  59 kg  |
| Gull | Panevezys 2017 |  63 kg  |
| Gull | Eslöv 2013 |  Ungdom 60 kg  |
| Gull | Aarhus 2012 |  Ungdom 56 kg  |
| De olympiske ringer Sommer-OL for ungdom |
| Gull | Nanjing 2014 | 60 kg |

**Grace Jacob Bullen** (født 7. februar 1997 i Ghinda i Eritrea) er en norsk olympisk bryter som representerer Fredrikstad Bryteklubb Atlas. Siden 1. februar 2022 har hun trent og bodd i Georgia.

Hun har to EM-titler som senior og er nordisk mester tre ganger, og hun har vunnet kongepokalen fem ganger, i 2017, 2019, 2020, 2023 og 2024.

Bakgrunn
--------

Bullens foreldre er fra Sudan, men flyktet til Eritrea med sine to døtre før Grace ble født. Hun er derfor født i Eritrea. Også der måtte de flykte videre, på grunn av uroligheter, og de endte først i en FN-leir, og deretter i Norge i 2001. Hun var da fire år gammel.

Foreldrene ble kjent med Gheorghe Costin gjennom språkkurs i Norge, han var og er brytetrener i Fredrikstad Bryteklubb Atlas, og etter hvert begynte alle de fire søstrene med bryting.

Idrettskarriere
---------------

### 2012

Bullen vant 60-kilosklassen i ungdomsklassen under Junior-NM i bryting 2012. Hun vant også NM i strandbryting 2012, i denne vektklassen. Hun ble tatt ut til å delta i Ungdoms-EM i bryting 2012 i Polen, og fikk der bronse i 56-kilosklassen. Hun vant også 56-kilosklassen i ungdomsklassen (cadet) under Nordisk mesterskap i bryting 2012 i Aarhus.

### 2013

I mars vant hun 59-kilosklassen under NM i bryting 2013, med fire seire på fire kamper. Hun vant på nytt ungdomsklassen (60 kg) under Junior-NM i bryting 2013.

Under Nordisk mesterskap i bryting 2013 i Eslöv vant hun 60-kilosklassen i ungdomsklassen. Hun deltok også i Ungdoms-EM i bryting 2013, der hun vant 56-kilosklassen etter å ha slått Aleksandra Wolczynska i finalen. Hun kom på femteplass under Ungdoms-VM i bryting 2013, der hun brøt i 65-kilosklassen.

### 2014

Hun vant 60-kilosklassen under Ungdoms-NM i bryting 2014. Hun vant alle sine kamper under Ungdoms-EM i bryting 2014, og vant 60-kilosklassen etter at hun slo franske Koumba Larroque i finalen. I juli deltok hun i kadettklassen under Junior-VM i bryting 2014, og vant der 60-kilosklassen.

I Sommer-OL for ungdom 2014 i Nanjing tok Bullen Norges eneste gullmedalje i klassen fristil 60 kg, etter å ha beseiret hjemmehåpet Xingru Pei på teknisk overlegenhet etter 71 sekunder.

### 2015

Året etter vant hun 63-kilosklassen under Junior-NM i bryting 2015. Hun kom på tredjeplass i seniorklassen under Klippan Lady Open, og vant seniorklassen under Nordisk mesterskap i bryting 2015. Under Europalekene 2015 i Baku tok Bullen Norges første medalje i klassen fristil 58 kg. Etter først å ha blitt slått ut på fall i åttendedelsfinalen, fikk hun en ny sjanse i repechage hvor Bullen tok seg til bronsefinalen og beseiret hjemmehåpet Irina Netreba på fall kun 54 sekunder ut i kampen.

Hun vant 59-kilosklassen under Junior-EM i bryting 2015, og kom på tredjeplass i Poland Open (senior). I september deltok hun i VM i bryting 2015, og kom der på 13.-plass i 58-kilosklassen.

### 2016

Under Junior-NM i bryting 2016 vant hun 67-kilosklassen. Hun vant 69-kilosklassen under NM i bryting 2016.

I juni tok hun sølv i EM i bryting 2016, etter finaletap mot Natalya Sinishin. Hun vant 59-kilosklassen under Junior-EM i bryting 2016. Hun vant 58-kilosklassen i Golden Grand Prix i Aserbajdsjan i november.

### 2017

I februar vant hun 63-kilosklassen under NM i bryting 2017. Hun deltok i 63-kilosklassen under Junior-NM i bryting 2017, og vant denne foran Aniat Lachinova og Gunn Rita Boine.

I mai vant hun 58-kilosklassen under EM i bryting, og vant med det sitt første EM-gull som senior. Hun slo der Mariana Cherdivara Esanu fra Makedonia i finalen. Hun vant 63-kilosklassen under Nordisk mesterskap i bryting 2017, og hun vant også 59-kilosklassen under Junior-EM i bryting 2017 i Dortmund. Etter dette var hun rangert som nummer 4 i verden i sin vektklasse, 58 kg, bak Kaori Icho, Marwa Amri og Aisuluu Tynybekova.

I august deltok hun både i junior-VM og VM i bryting. Junior-VM i bryting 2017 ble arrangert i Tammerfors, og Bullen tapte der semifinalen mot Anastasia Nitsjita, men slo Jing Jiang 9-3 i bronsefinalen, og vant med det bronse i dette mesterskapet. Under VM i bryting 2017 tapte hun åpningskampen mot Aminat Oluwafunmilayo Adenyiyi, og endte med det på 16.-plass.

### 2018

Bullen vant Klippan Lady Open i Sverige i februar, men deltok ikke i NM dette året. Hun deltok i EM i bryting 2018 i mai, og kom der på sjuendeplass. Hun deltok også i VM i bryting 2018 i Budapest, og kom der på femteplass i 57-kilosklassen. I november 2018 vant hun U23-VM i Romania da hun slo kineseren Rong Ningning i finalen.

### 2019

Hun vant 62-kilosklassen under NM i bryting 2019. Hun kom på tredjeplass i Ivan Yarygin Grand Prix og andreplass i Dan Kolov - Nikola Petrov Tournament, og hun kom på sjuendeplass under EM i bryting 2019, der hun deltok i 57-kilosklassen. Hun vant Nordisk mesterskap i bryting 2019, som ble arrangert i Braatthallen i Kristiansund. I juni deltok hun i Europalekene 2019, og kom der på femteplass.

### 2020

I januar vant hun Klippan Lady Open i Sverige, og under NM i bryting 2020 i februar vant hun 62-kilosklassen, og fikk sin tredje Kongepokal. Hun vant EM i bryting 2020, der hun deltok i 57-kilosklassen.

### 2023

Hun vant sølv under EM i april i Zagreb, der hun deltok i 62-kilosklassen og tapte finalen mot Iryna Koljadenko. Under VM i Beograd i september fikk hun bronsemedalje, igjen i 62-kilosklassen. Resultatet kvalifiserte Bullen til Sommer-OL 2024 i Paris.

Medaljer i norske mesterskap
----------------------------

| Plassering | Vektklasse | År |
| --- | --- | --- |
| Gull | 59 kg | 2013 |
| Gull | 60 kg | 2015 |
| Gull | 62 kg | 2019, 2020, 2022, 2023 |
| Gull | 63 kg | 2017 |
| Gull | 68 kg | 2024 |
| Gull | 69 kg | 2016 |

Annet
-----

i 2017 ble hun nummer tre i *71° nord – Norges tøffeste kjendis*, bak Thea Næss og Ole Martin Årst.

I 2021 er Bullen deltager i en ny sesong av gameshowet *Fangene på fortet.*

Referanser
----------

1. ↑  .
2. ↑  «Bullen tok OL-gull». *TV 2*. 26.08.2014. Besøkt 7. mai 2017.
3. ↑  Lie, Sindre (17. juli 2022). «OL-håpet Grace Bullen bryt med forbundet og forlèt Noreg: – Eg vil ikkje vere noko forsøkskanin». *NRK* **(norsk nynorsk)**. Besøkt 9. november 2022.
4. 1 2  Fange, Per Øyvind (15. mars 2015). «Flukten til Grace-land». *NRK*. Besøkt 9. november 2022.
5. ↑  Store Norske Leksikon - *Grace Bullen*, besøkt 27. oktober 2020.
6. ↑  Molde Atletklubb - *Her er de nye ungdomsmesterne*, besøkt 27. oktober 2020.
7. ↑  Norges bryteforbund - *NM Sandbryting Fredrikstad, 16.06.2012 - UK19 - 60 kg*, besøkt 27. oktober 2020.
8. ↑  UWW-Europe - *Cadet European Wrestling Championship - Katowice (POL) 2012-07-17 - 2012-07-22* Arkivert 31. oktober 2020 hos Wayback Machine. besøkt 27. oktober 2020.
9. ↑  Liga-Datenbank - *Nordic Wrestling Championship 2012 Aarhus, 12.-13-05-2012 - 56 kg Cadet Women*, besøkt 27. oktober 2020.
10. ↑  Norges bryteforbund - *NM for Senior 2013 - Grace Jacob Bullen*, besøkt 27. oktober 2020.
11. ↑  Norges bryteforbund - *NM ungdom 2013 Kristiansund, 16.03.2013*, besøkt 27. oktober 2020.
12. ↑  Liga-database - *Nordic Championship 2013 Eslöv, 11.-2013-05-12 - 60 kg KvU*, besøkt 27. oktober 2020.
13. ↑  UWW - *European Championship - Cadet - Bar (MNE)* Arkivert 17. juli 2017 hos Wayback Machine. besøkt 27. oktober 2020.
14. ↑  NRK.no - *Tok VM-bronse i bryting*, besøkt 27. oktober 2020.
15. ↑  Liga-database - *NM 2014 Ungdom Oppegård, 29.03.2014 - 60 kg Ungdom kvinner*, besøkt 27. oktober 2020.
16. ↑  «UWW - *European Cadet Championship - Samokov (BUL)*» (PDF). Arkivert fra originalen (PDF) 19. juni 2021. Besøkt 27. oktober 2020.
17. ↑  Dagsavisen.no - *Grace - byen nye europamester i bryting*, besøkt 27. oktober 2020.
18. ↑  IAT - *World Championship Female wrestling Cadets 2014-07-15 Snina (SVK) 60.0 kg*, besøkt 27. oktober 2020.
19. ↑  «OL-gull til Grace Bullen». NRK. 26. august 2014. Besøkt 18. juni 2015.
20. ↑  Liga-database - *NM 2015 Junior Torp, 22.03.2015 - 63 kg Junior kvinner*, besøkt 27. oktober 2020.
21. 1 2 3 4 5 6 7  IAT - *Bullen, Grace Jacob (NOR)*, besøkt 27. oktober 2020.
22. ↑  «Norske Grace (18) tok bronse på 54 (!) sekunder». TV 2. 16. juni 2015. Besøkt 18. juni 2015.
23. ↑  Liga-database - *NM Junior 2016 Kirkenes, 20.03.2016 - 67 kg Junior kvinner*, besøkt 27. oktober 2020.
24. ↑  Liga-database - *NM Senior 2016 Kristiansund, 21.05.2016 - 69 kg Senior Kvinner*, besøkt 27. oktober 2020.
25. ↑  UWW - *European Championships - Riga, LV Mar 2016* Arkivert 31. oktober 2020 hos Wayback Machine. besøkt 27. oktober 2020.
26. ↑  Liga-database - *NM Senior 2017 Fredrikstad, 04.02.2017 - 63 kg Senior Kvinner*, besøkt 28. oktober 2020.
27. ↑  Liga-database - *NM 2017 Junior Tønsberg, 19.03.2017 - 63 kg Junior kvinner*, besøkt 28. oktober 2020.
28. ↑  «EM-gull til Grace Bullen i bryting: - Det føles jævlig bra». *Dagbladet*. 5. mai 2017. Besøkt 5. mai 2017.
29. ↑  UWW - *Senior European Championships - Novi Sad, RS May 2017* Arkivert 9. mai 2021 hos Wayback Machine. besøkt 28. oktober 2020.
30. ↑  Aftenposten.no - *Norsk bryter klatrer på liste – er rangert som nummer fire i verden*, besøkt 28. oktober 2020.
31. ↑  Fredrikstad Blad - *VM-bronse til Grace Bullen*, besøkt 28. oktober 2020.
32. ↑  Aftenposten.no - *Norges beste vurderer å flytte til USA: - Tror de beste mulighetene er der*, besøkt 28. oktober 2020.
33. ↑  Jørnholt, Malin. «Bullen ble verdensmester med sitt nye «dødelige våpen»». *NRK*. Besøkt 15. november 2018.
34. ↑  Liga-database - *NM Senior 2019 Oslo, 02.02.2019 - 62 kg Senior Kvinner*, besøkt 28. oktober 2020.
35. ↑  Dagsavisen.no - *Grace Bullen tok sin tredje kongepokal*, besøkt 28. oktober 2020.
36. ↑
37. ↑
38. ↑  Lysnes, Guro Kristoffersen (21. mai 2017). «Årst er Norges tøffeste kjendis: Jeg ble kjempeglad i ett sekund, også i det neste litt smådeppa». *Nordlys* **(norsk)**. Besøkt 1. mai 2022.
39. ↑  AS, TV 2 (12. november 2021). «Disse kjendisene blir å se i «Fangene på fortet»: - Skummelt og vått». *TV 2* **(norsk)**. Besøkt 22. november 2021.

Eksterne lenker
---------------

* 

* (no) Grace Bullen – Profil og medaljeoversikt hos Norges Bryteforbund
* (en) Grace Bullen på Internet Movie Database Rediger på Wikidata
* (en) Grace Bullen – Olympics.com Rediger på Wikidata

* (en) Grace Bullen – Olympic.org Rediger på Wikidata

* (en) Grace Bullen – Olympedia Rediger på Wikidata

* (en) Grace Bullen – FILA Rediger på Wikidata
* Grace Bullen på Facebook Rediger på Wikidata

* Grace Bullen på Instagram Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |